Katedral ng Siena

Ang Katedral ng Siena (Italyano: Duomo di Siena) ay isang medyebal na simbahan sa Siena, Italya, na alay mula sa mga pinakaunang araw nito bilang isang Marianong simbahang Katoliko Romano, at ngayon ay alay sa Pag-aakyat kay Maria. Ito ang luklukang episkopal ng Diyosesis ng Siena, at mula noong ika-15 siglo ay ng Arkidiyosesis ng Siena. Ito ngayon ang luklukan ng Arkidiyosesis ng Siena-Colle di Val d'Elsa-Montalcino. Ang katedral ay idinisenyo at nakumpleto sa pagitan ng 1215 at 1263 sa lugar ng isang naunang estruktura. Mayroon itong anyo ng isang Latinong krus na may isang maliit na pumapalabas na transept, isang simboryo, at isang kampanaryo. Ang simboryo ay tumataas mula sa isang hexagonal na batayan na may mga sumusuportang haligi. Ang simboryo ay nakumpleto noong 1264. Ang parol sa ibabaw ng simboryo ay idinagdag ni Gian Lorenzo Bernini. Ang kampanaryo ay may anim na kampanilya, kung saan ang pinakamatanda ay isinagawa noong 1149. Ang nabe ay pinaghiwalay mula sa dalawang pasilyo ng mga kalahating bilog na arko. Ang panlabas at panloob ay itinayo ng puti at maberde-itim na marmol na guhitan, na may pagdaragdag ng pulang marmol sa harapan. Ang itim at puti ay ang mga simbolikong kulay ng Siena, etiolohikal na naiuugnay sa mga itim at puting kabayo ng mga tagapagtatag ng maalamat na lungsod na Senius at Aschius. Mayroong tatlumpu't limang rebulto ng mga propeta at patriyarko na nakagrupo sa paligid ng birhen. Ang mga pinakamagaling na Italyanong artista ng panahong iyon ay kumumpleto ang mga likhang-sining sa katedral. Ang mga artista na ito ay sina Nicola at Giovanni Pisano, Donatello, Pinturicchio, Lorenzo Ghiberti, at Bernini. Mga tala Mga panlabas na link Opisyal na website Mga slide ng Siena Cathedral ni Branson DeCou mula sa UC Santa Cruz Library Digital Collections Naka-arkibo 2016-03-04 sa Wayback Machine. Ang Gargoyles ng Duomo Naka-arkibo 2020-08-24 sa Wayback Machine.